Berlingske Tidende, 1836-12-16
Spanien. - Følgende nøiere Beretning meddeles: "Madrid den 29de Novbr. Kl. 5 om Aftenen. J Gaar Aftes blev Hovedstaden foruroliget ved en Opstand af den Bataillon af det fjerde Garde Regiment, der ligger i Qvarteer i Gaden Fuencarrals Caserne. Den nye Oberst, Herr Pusche, havde maattet tjene til Paaskud for Jnsurrectionen, der, da den ikke strax i Begyndelsen blev kraftigt undertrykket, i Dag førte til alvorlige Optrin, hvis Udfald endnu ikke kan beregnes. Oberst Pusche, en af vore meest udmærkede Officerer, hvem man havde betroet Commanden over det fjerde Garde-Regiment, for at han i samme skulde gjenoprette den ved Begivenhederne i La Granja undergravede Disciplin, blev nemlig i Gaar=Aftes angrebet af nogle, over hans Strenghed opbragte Soldater af Regimentet; de skjøde efter ham, dog uden at treffe ham; men da han bemærkede, at hele Bataillonen gjorde Opstand, saae han sig nødt til at trække sig tilbage. Derpaa adspredte Soldaterne sig omkring i Gaderne med det Raab: "Constitutionen leve. De antoge en fjendtlig Mine og grupperede sig i fremskudte Poster i en Afstand af 100 Skridt fra Casernen. Saasnart Autoriteterne vare blevne underrettede om det Forefaldne, blev Generalmarschen slaaet og Nationalgarden, saavelsom den kongelige Gardes Cavalleri og Artilleri de eneste i Madrid tilbageblevne Tropper - traadte under Gevær. Jmidlertid var det lykkedes nogle Officerer at berolige det insurgerede fjerde Regiment og at bevæge det til at vende tilbage til Cassernen. Kl. 10 om Aftenen syntes Roligheden gjenoprettet, saa at Cavalleriet og Artilleriet kunde vende tilbage til deres Qvarterer; kun Nationalgarden forblev hele Natten under Vaaben. Men da Generalcapitainen i Morges Kl. 8 lod det fjerde Garde-Regiment tilstilles den Opfordring, at afløse sit Compagni, der i Forening med Nationalgarden, gjorde Tjeneste paa Slottet, modsatte Regimentets Sergeanter sig denne Opfordring. Kl. 9 rykkede det fjerde Regiment, med Trommer og Musik i Spidsen, og med flyvende Fahne (de havde tvunget Fahne bærerne til at slutte sig til dem) under sine Underofficerers Anførsel ud af Casernen. Det lykkedes dog Generalcapitainen at bevæge Regimentet til at vende tilbage igjen til Casernen. Men allerede Kl. 9 3/4 drog det atter ud, under Afsyngning af Riego Hymnen, og vendte sig mod Slottet. Kl. 10 3/4 udstedte Generalcapitainen den befaling til Kyradsererne og Gardens beredne Grenaderer at angribe Oprørerne. Disse viste Angrebet tilbage med Geværild og saarede nogle Nyttere, en levende Geværild, begyndte nu. Kl. 11½ udstedte Regentinden den Ordre, at de optrækkende Nationalgardister ikke skulde modtages til Tjeneste i Slottet, hvis de ikke anførtes af deres Officerer. Paa samme Tid begyndte Jnsurgenterne at blive adspredte og slagne paa Flugt. Om Middagen sendtes Brigaderen Narciso Lopez til dem, for at bringe dem tilbage til Casernen, og Kl. 1 førte han dem virkelig under Raabet: "Constitutionen leve!" derhen. Man saae derpaa en stor Mængde Saarede blive bragte til Hospitalerne, blandt dem en Capitain af Kyradsererne. 12 Mand skulle være dræbte og 60 saarede; men det insurgerende Regiments femte Compagni skal ogsaa have tabt til Mand. Alle Boutiquer ere lukkede og Passagen ved Puerta del Sol spærret. Madrid frembyder et sørgeligt Skue, og man frygter meget de senere Aftentimer. Hele National-Militsen staaer under Vaaben; jeg selv holder Kaarden i den ene Haand, medens jeg skriver med den anden. Dette maa undskylde mit maaskee, usammenhængende Brev. Adien, man slaaer atter Generalmarsch.